|  |
| --- |
| GRB-HR |

**VLADA REPUBLIKE HRVATSKE**

KLASA:

URBROJ:

Zagreb,

**HRVATSKI SABOR**

**n/p predsjednika, gospodina Gordana Jandrokovića**

**Z A G R E B**

**PREDMET: Prijedlog odluke o proglašenju 21. listopada „Nacionalnim danom bez**

**mobitela u prometu“**

**- mišljenje, dostavlja se**

**VEZA: dopis Hrvatskog sabora KLASA: 960-01/19-01/02, URBROJ: 65-19-03 od 15.**

**srpnja 2019. godine**

Na temelju članka 122. stavka 2. Poslovnika Hrvatskoga sabora („Narodne novine“, br. 81/13, 113/16, 69/17 i 29/18), Vlada Republike Hrvatske o Prijedlogu odluke o proglašenju 21. listopada „Nacionalnim danom bez mobitela u prometu" (predlagatelj Odbor za unutarnju politiku i nacionalnu sigurnost i Odbor za pomorstvo, promet i infrastrukturu Hrvatskog sabora) daje sljedeće

**MIŠLJENJE**

Vlada Republike Hrvatske predlaže Hrvatskome saboru da se izmjeni naziv i točka I. predmetno navedenog Prijedloga odluke te da Hrvatski sabor donese Odluku o proglašenju 21. listopada „Nacionalnim danom sigurnosti cestovnog prometa“.

U vezi navedenog, na temelju članka 196., a u vezi s člankom 214. Poslovnika Hrvatskoga sabora, na predmetni Prijedlog odluke Vlada podnosi sljedeće

**AMANDMANE**

**Amandman I.**

Na naziv Odluke

Naziv Odluke mijenja se i glasi: „Odluka o proglašenju 21. listopada „Nacionalnim danom sigurnosti cestovnog prometa““.

**Amandman II.**

Na točku I. Odluke

Točka I. mijenja se i glasi:

„Dan 21. listopada proglašava se „Nacionalnim danom sigurnosti cestovnog prometa“.

**Obrazloženje:**

Odluka o proglašenju 21. listopada Nacionalnim danom bez mobitela u prometu predložena je radi povećanja svjesnosti o opasnostima korištenja mobitela vozača, biciklista i pješaka u prometu, a kako bi se povećala sigurnost na cestama i smanjio broj nesreća uzrokovanih korištenjem mobitela u prometu. Ističe se kako je upotreba mobitela u prometu velik sigurnosni problem u cijelom svijetu i brojne države ulažu u kampanje radi osvješćivanja mogućih posljedica korištenja mobitela te preventivnog djelovanja.

Međutim, uporaba mobitela u prometu jedan je od četiri čimbenika (uz brzinu, alkohol i nekorištenje sredstava pasivne sigurnosti) koji uzrokuje teške prometne nesreće i stradavanja sudionika u cestovnom prometu.

Stoga, uzevši u obzir teška stradavanja koja se događaju radi nepoštivanja različitih prometnih pravila, a u cilju podizanja svijesti svih sudionika u prometu na cestama i ukazivanja na potrebu njihove educiranosti, poštivanja prometne kulture i razvijanja empatije, Vlada predlaže Hrvatskome saboru da donese Odluku o proglašenju 21. listopada „Nacionalnim danom sigurnosti cestovnog prometa“.

Za svoje predstavnike, koji će u vezi s iznesenim mišljenjem i amandmanima biti nazočni na sjednicama Hrvatskoga sabora i njegovih radnih tijela, Vlada je odredila dr. sc. Davora Božinovića, potpredsjednika Vlade i ministra unutarnjih poslova, Žarka Katića, državnog tajnika u Ministarstvu unutarnjih poslova i Antu Delipetra, pomoćnika ministra unutarnjih poslova.

S poštovanjem,

**P R E D S J E D N I K**

**mr.sc. Andrej Plenković**